CELEX: 62010CN0025
Language: sk
Date: 2010-01-15 00:00:00
Title: Vec C-25/10: Návrh na začatie prejudiciálneho konania, ktorý podal Tribunal de première instance de Liège (Belgicko) 15. januára 2010 — Missionwerk Werner Heukelbach E.v./Belgicko — Service Public Fédéral Finances

17.4.2010   
            
            
               SK
            
            
               Úradný vestník Európskej únie
            
            
               C 100/17
            
         Návrh na začatie prejudiciálneho konania, ktorý podal Tribunal de première instance de Liège (Belgicko) 15. januára 2010 — Missionwerk Werner Heukelbach E.v./Belgicko — Service Public Fédéral Finances
   (Vec C-25/10)
   2010/C 100/25
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal de première instance de Liège
   
      Účastníci konania pred vnútroštátnym súdom
   
   
      Žalobca: Missionwerk Werner Heukelbach E.v.
   
      Žalovaný: Belgicko — Service Public Fédéral Finances
   
      Prejudiciálna otázka
   
   Je potrebné vykladať články 18 (predtým článok 12 Zmluvy ES), 45 (predtým článok 39 Zmluvy ES), 49 (predtým článok 43 Zmluvy ES) a 54 (predtým článok 48 Zmluvy ES) Zmluvy o fungovaní Európskej únie tak, že zakazujú prijatie alebo udržiavanie v platnosti zo strany zákonodarcu členského štátu pravidla, ktorého cieľom je vyhradiť výhodu zdanenia zníženou sadzbou dane vo výške 7 % neziskovým asociáciám, podporným poisťovniam alebo národným združeniam podporných poisťovní, profesijným združeniam a medzinárodným neziskovým asociáciám, súkromným nadáciám a verejnoprospešným nadáciám, ktoré majú sídlo v členskom štáte, v ktorom mal v čase smrti poručiteľ — valónsky rezident — skutočné bydlisko alebo miesto výkonu práce alebo v ktorom mal predtým skutočné bydlisko alebo miesto výkonu práce?